Մամետեարովի յայտարարութեան արձագանգած է Արցախի Հանրապետութեան նախագահի մամլոյ քարտուղար Դաւիթ Բաբայեան, որ ըսած է. «Արցախի մէջ սուրիահայերու զանգուածային բնակեցման մասին խօսելու կարիք չկայ: Խօսքը կը վերաբերի քանի մը տասնեակ մարդոց մասին, որոնք իրենց մաշկին վրայ զգացած են Սուրիոյ մէջ քաղաքացիական պատերազմի սարսափները, եւ Արցախի իշխանութիւնները ապաստան տրամադրած են անոնց: